Taxibestuurder probeer met R20 omkoop | Maroela Media
ŉ Minibustaxibestuurder is in hegtenis geneem nadat hy glo ŉ Johannesburgse metropolisiebeampte met R20 probeer omkoop het.
Hoofsupt. Wayne Minnaar, woordvoerder van die metropolisie, het gesê die taxibestuurder is Maandagaand in Soweto in hegtenis geneem.
“Die beampte het die bestuurder in Elias Motswalediweg van die pad af getrek. Die bestuurder het nie sy taxipermit by hom gehad nie en het probeer om die beampte met twee R10 note om te koop toe die beampte hom wou beboet,” het Minnaar gesê.
Die man is op die toneel in hegtenis geneem. Hy sal na verwagting Dinsdag in die Orlando-landdroshof verskyn op aanklagte van omkopery en korrupsie.
Wonder ma net as dit R2000 was of hy nog in hegtenis geneem sou word. R20 darem bietjie min vir bribe…… wat n grap!!!!
Dit wys maar net hoe verrot ons samelewing geword het. Daar is geen respek vir die wet meer oor nie, gemeet aan die omkoopbedrag wat aangebied is. Die volgende taxie-bestuurder sal seker aandring om nie vervolg te word nie omdat hy ‘n voorheenbenadeelde persoon was.
Dai manne werk nie vir R20 die R2000 sou gewerk het
“What was he thinking?” … dit neem gewoonlik R100 of meer. Laat dit nou vir hom ‘n les wees.
HAHA hy wou seker betaal vir sy lift in die van